Klits die eier, maar sorg dat dit nie skuim nie. Voeg nou die helfte van die melk by asook die meel, suiker en sout en meng met ´n vurk. Roer die botter en bakpoeier by. Voeg die orige melk by en roer. Moet nou nie weer roer nie en laat staan vir ten minste 20 minute. Verhit ´n oliebesmeerde pan. Maak koekies met lepels deeg in pan. Wanneer daar borreltjies aan die bokant verskyn moet die koekies omgekeer word. Dit moet ligbruin aan beide kante wees.
Bedien met botter, heuning, stroop, kaas of net waarvan jy hou.
op 2/06/2009 11:03:00 am Pta-hawelose wat in kruisvuur sterf se familie sal haar begrawe - Maroela Media
Pta-hawelose wat in kruisvuur sterf se familie sal haar begrawe
Pastoor Johan Rademeyer tydens ‘n gedenkdiens wat Dinsdag op die plek gehou is waar Charlene geskiet is. Foto: Verskaf
Die familie van Charlene Buys, ŉ hawelose vrou wat Maandag langs haar man, Jaco, in kruisvuur tussen die polisie en drie vermeende rowers in Pretoria doodgeskiet is, se familie is opgespoor en is van voorneme om haar te begrawe.
“Haar familie is in Durban en hulle het aangedui dat hulle haar begrafnisonkoste gaan dek,” het ŉ polisiebeampte Woensdag aan Maroela Media gesê.
Verskeie inwoners was bekommerd oor wie vir Charlene se begrafnis gaan betaal, aangesien sy en Jaco haweloos was en in ŉ karavaanpark in die omgewing gewoon het.
DA-raadslid Elmarie Linde, in wie se wyk in Pretoria se Moot-gebied Charlene gesterf het, het gesê in ŉ geval waar ŉ hawelose sterf, kan familie van die oorledene by die raadslid aansoek doen vir ŉ begrafnis waarvoor die stadsraad sal betaal.
Pierre Bezuidenhout, voorsitter van Wonderboompoort se sektor 2-gemeenskappolisiëringsforum, het Woensdag aan Maroela Media gesê Jaco dwaal in die omgewing rond en dit wil voorkom asof hy getraumatiseerd is. Hy het egter glo hulp van die hand gewys om gehelp te word en om by ŉ huis vir haweloses ingeneem te word.
Charlene (40) se liggaam sal aan haar familie oorhandig word sodra die nadoodse ondersoek afgehandel is.
Maroela Media het vroeër berig Charlene is Maandag langs haar man doodgeskiet toe ŉ oor-en-weer-skietery tussen die polisie en drie vermeende rowers uitgebreek het.
Konst. Tumisang Moloto, polisiewoordvoerder, het vroeër aan Maroela Media gesê die rowers het omstreeks 09:30 die eienaar van ŉ drankwinkel in Steve Bikoweg geskiet en beroof terwyl hy nog in sy motor gesit het. Hulle het in ŉ silwer Honda Ballade in ŉ westelike rigting van die toneel weggejaag.
Twee polisiebeamptes van die Wonderboompoort-polisiestasie het roetinepatrollie in die omgewing gedoen toe hulle opgemerk het dat ŉ silwer Honda oor ŉ stopstraat jaag sonder om stil te hou. Hulle het die motor agternagesit nog voordat hulle glo geweet het die insittendes was pas by die rooftog betrokke.
Die verdagtes het besef hulle word agtervolg. Hulle het ŉ effense voorsprong gehad en het by die kruising van Smooklaan en Fred Nicholsonstraat om ŉ blinde draai stilgehou, uit hul voertuig geklim en die polisiebeamptes ingewag.
Die verdagtes het op die polisie losgebrand toe hulle by die kruising aankom. Die polisie het teruggeskiet. Charlene het in daardie stadium langs die pad geloop en is noodlottig deur ŉ dwaalkoeël gewond.
Dit is nie tans bekend of die vrou deur die verdagtes of die polisie geskiet is nie. Dit sal deur ’n verdere ondersoek bepaal word.
Die Wonderboompoort-polisie ondersoek ŉ saak van moord, poging tot moord en gewapende roof.
Stellenbosch-bylmoorde: Inbraak by speurtak wat saak ondersoek
Sakevrou beweer moetie maak gesin siek
Ja dis tragies – het haar nie gehelp toe sy nog gelewe het nie maar kan nou bydra tot die begrafnis. Gee vir mense blomme terwyl hul nog lewe…….
Ek stem saam met jou, help nie nou nie, sy gaan dit nie eers weet nie
Ek stem, dis net om almal te sus en beter te laat voel, want die dooie weet van niks. Help, gee en ondersteun terwyl mense lewe. Mooi kiste, grafstene en blomme is net om die wat agterbly beter te laat voel. Dis jammer dat n onskuldige persoon op so manier langs haar geliefde geskiet moes word. Baie sterkte aan Jaco.
Johan Rademeyer · 4 jare gelede
Hierdie is ‘n baie tragiese en hartseer verhaal..’n verhaal wat begin met ‘n weeshuiskind en’n aanneem kind wat met mekaar trou …sonder die goedkeuring van stief familie…keuse is aan hulle gestel 15 jaar terug…kies mekaar of kies familie…albei het mekaar gekies en was onafskeidbaar van mekaar en het mekaar deur dik en dun ondersteun tot en met haar dood. Daar is net enkele familie lede oor en van hulle het oor die jare probeer vrede met die paartjie maak maar sonder sukses..daar is in hierdie tydperk kinders gebore maar moes noodgedwonge weg geneem word…ongeag wat in die verlede gebeur het , het enkele van die familie nog steeds hulle ontferm oor die oorledene en die man..dit is om die oorledene ‘n eerbare verassing en laaste rusplek te gee asook om die man ‘n werk en nuwe begin aan te bied….Die lewe gaan ongelukkig oor keuses…daar is mense wat gelukkig is met hulle omstandigheid en ander wat uitbreek.
Lizette du Plessis · 4 jare gelede
Was hulle nie voorheen op Orania nie? Ek het ‘n Jaco en Charlene Buys hier geken. Hulle het ‘n dogtertjie gehad? Dinge het nie hier vir hulle uitgewerk nie.
Ja dis vreemd… Sy was haweloos so waar kom die famdamilie skielik vandaan??? Dis so waar, dis vandag elke een vir homself en die duiwel vir die res!!…..
My ervaring…………….n mens sorg vir jou kinders en gee alles wat jy het. Dan kom die dag dat dai kinders net hul rug draai op jou, al was jul verhouding altyd wonderlik. Wreed, raar maar waar!
Ek verskil van julle. Daar is mense wat die wapad verkies. Waarom sal ons egter nooit weet. Ek haal my hoed af vir die familie wat nie nou wegkruip maar na vore kom. Sy en hulle moes van tyd tot tyd wel kontak gehad het.
Die staat moet egter ‘n aansienlike bydrae maak tot haar begrafnis. Sou daar enige eis kan wees teen die minister van polisie?
Is die staat nie verantwoordelik daarvoor om die kostes van die begrafnis te dek nie. Dit is immers ‘n noodlottigheid na aanleiding van hul aksies?
Remondo · 4 jare gelede
Dis n tragiese geval, mag die Heer hom oor die agtergeblewene ontferm en,ander famielies se oe laat oopgaan Help jou famielie en medemens dis waarom ons daar is!
Hannes · 4 jare gelede
Naand wil graag weet of daar enige kontak nommers is van familie. Anoniem wil graag in kontak kom met Jaco of familie vir bydra